
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940 (P.l.-X 327/26 mai 2004), retrimisă comisiei de către Plenul Camerei Deputaţilor în vederea reexaminării.
	PREŞEDINTE,

Mihai Nicolae Tănăsescu

RAPORT

asupra propunerii legislative privind acordarea de compensaţii

cetăţenilor români, care n-au beneficiat de prevederile Legii
nr. 9/1998, pentru bunurile trecute în proprietatea statului bulgar

în urma aplicării Tratatului dintre România şi Bulgaria, semnat

la Craiova, la 7 septembrie 1940

Cu adresa nr. P.l. – X 327 din  26 mai 2004, Biroul permanent, conform art. 89 din Regulamentul Camerei Deputaţilor ,republicat  a sesizat pentru examinare şi avizare în fond, Comisia pentru buget, finanţe şi bănci cu Propunerea legislativă privind acordarea de compensaţii cetăţenilor români, care n-au beneficiat de prevederile Legii nr.9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940.

În urma examinării propunerii legislative, în şedinţa din 08.06.2004, comisia a hotărât, cu majoritate de voturi, întocmirea unui raport de respingere, înaintat cu adresa nr.347 din 08.06.2004 (nr. 370/R din 10.06.2004)

În şedinţa din data de 15 iunie 2004, Plenul Camerei Deputaţilor a hotărât retrimiterea la comisie a propunerii legislative privind acordarea de compensaţii cetăţenilor români, care n-au beneficiat de prevederile Legii nr.                    9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat  la Craiova, la 7 septembrie 1940, în vederea reexaminării.

La întocmirea prezentului raport s-a avut în vedere punctul de vedere al Guvernului şi avizul Consiliului Legislativ.

Prezenta propunere legislativă are ca obiect de reglementare acordarea unui nou termen pentru ca beneficiarii Legii nr. 9/1988 să poată depună cereri pentru obţinerea de despăgubiri la comisiile judeţene şi la comisia municipiului Bucureşti.

Propunerea legislativă  face parte din categoria legilor ordinare, potrivit art. 76 din Constituţia României, republicată.

La dezbaterea propunerii legislative au participat, în conformitate cu prevederile art. 51 şi 52 din Regulamentul Camerei Deputaţilor, domnul Remus Baciu – secretar de stat  la Cancelaria Primului – Ministru.

La lucrările comisiei au fost prezenţi un număr de 26 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 19 mai 2004.

Propunerea legislativă, potrivit art. 75 alin (1) şi (3) din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma reexaminării propunerii legislative privind acordarea de compensaţii cetăţenilor români, care n-au beneficiat de prevederile Legii nr.9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940, în şedinţa din data de 16.03.2005, comisia cu unanimitate de voturi propune supunerea spre dezbatere şi adoptarea Plenului Camerei Deputaţilor a propunerii legislative cu amendamentele din anexa la prezentul raport.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Experţi parlamentari:
Ene Giorgiana

ANEXĂ

I. AMENDAMENTE ADMISE

În urma reexaminării, Comisia propune adoptarea propunerii legislative privind acordarea de compensaţii cetăţenilor români, care n-au beneficiat de prevederile Legii nr.9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940 cu următoarele amendamente:
	Nr.

crt.
	Text iniţial
	Text propus de comisie

 (autorul amendamentului)
	Motivarea amendamentelor propuse

	1.
	Titlul legii:

LEGE

privind acordarea de compensaţii cetăţenilor români, care n-au beneficiat de prevederile Legii nr. 9/1998, pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat la Craiova, la 7 septembrie 1940
	Titlul legii se modifică şi va avea următorul cuprins:

LEGE

privind acordarea de compensaţii cetăţenilor români, care n-au beneficiat de prevederile Legii nr. 9/1998, privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat, la Craiova, la 7 septembrie 1940
	Pentru respectarea normelor de tehnică legislativă

	2.
	„Articol unic: Persoanele care, conform prevederilor Legii nr. 9/1998,  sunt îndreptăţite la compensaţii, foştii proprietari sau moştenitorii acestora, vor depune, la comisiile judeţene şi comisia municipiului Bucureşti, cereri însoţite de acte doveditoare în termen de 12 luni de la data intrării în vigoare a prezentei legi.”
	Articolul unic devine Art.1, şi va avea următorul cuprins:

Art.1- Persoanele care, conform prevederilor Legii nr. 9/1998, privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat, la Craiova, la 7 septembrie 1940  sunt îndreptăţite la compensaţii, foştii proprietari sau moştenitorii acestora, vor depune, la comisiile judeţene şi comisia municipiului Bucureşti, cereri însoţite de acte doveditoare în termen de 12 luni de la data intrării în vigoare a prezentei legi.”

	Pentru respectarea normelor de tehnică legislativă

	3.
	
	După articolul 1, se introduc două articole noi, articolul 2 şi articolul 3, cu următorul cuprins:

„Art.2 – Cererile de despăgubiri respinse prin hotărâri ale comisiilor judeţene şi comisiei municipiului Bucureşti, pentru motivul nedepunerii în termenul prevăzut de lege şi care nu au fost validate de către fosta Comisie Centrală din Ministerul Finanţelor Publice sau de către Departamentul pentru aplicarea Legii nr. 9/1998 din cadrul Cancelariei Primului Ministru, sunt considerate cereri noi în sensul prezentei legi.”
	Crearea cadrului juridic legal care să permită aplicarea Legii nr. 9/1998 pentru toate persoanele îndreptăţite să primească compensaţii.

	
	
	Art.3 – Comisiile înfiinţate în temeiul  prevederilor art.6 din Legea nr. 9/1998, privind acordarea de compensaţii cetăţenilor români pentru bunurile trecute în proprietatea statului bulgar în urma aplicării Tratatului dintre România şi Bulgaria, semnat, la Craiova, la 7 septembrie 1940  îşi continuă activitatea până la finalizarea  tuturor cererilor depuse conform prevederilor prezentei legi.”

